pythainlp/thai-wiki-dataset-v3 huggingface dataset:
สมการชาชิโย

สมการชาชิโย คือ สมการที่อธิบายพลังงานสหสัมพันธ์ของก๊าซอิเล็กตรอนที่มีอันตรกิริยา มีความสำคัญในทางฟิสิกส์ของไทย  และของโลก  สมการดังกล่าวถูกเสนอขึ้นในปี พ.ศ. 2559 โดย ดร.ทีปานิส ชาชิโย  และถูกเรียกโดยตำราวิชาการหรืองานวิจัย      ว่า “Chachiyo correlation functional” หรือ “สมการชาชิโย”  โดยมีรูปสมการดังนี้
\epsilon_c (r_s) = A \log \left( 1 + \frac{B}{r_s} + \frac{C}{r^2_s} \right)
เมื่ออิเล็กตรอนอยู่ภายในสสาร มุมมองหนึ่งก็คือ มันอยู่ในสถานะ “ก๊าซ” ซึ่งสมมุติให้เป็นระบบเอกพันธ์ (homogeneous) กล่าวคือ มีความหนาแน่นสม่ำเสมอ \rho = N/V และตัวแปรที่เกี่ยวข้องกับความหนาแน่นก็คือ r_s เป็นพารามิเตอร์ที่บอกรัศมีของทรงกลมสมมุติอันหนึ่ง ที่บรรจุอิเล็กตรอนได้หนึ่งตัวพอดี เรียกว่า รัศมีไซส์ (Seitz radius) นอกจากนี้ พารามิเตอร์ r_s ยังบอกถึงระยะห่างระหว่างอิเล็กตรอนที่กระจายตัวกันอยู่ ตามโมเดลของก๊าซอิเล็กตรอนอันนี้ โลหะซึ่งมีอิเล็กตรอนอิสระกระจายตัวอยู่อย่างหลวมๆ จะมี r_s \sim 4 หรือประมาณ 2 อังสตรอม ในขณะที่บริเวณใกล้กับนิวเคลียส อิเล็กตรอนถูกบีบให้หนาแน่นสูงเนื่องจากแรงดึงดูดทางไฟฟ้าจากนิวเคลียส ดังนั้น r_s \ll 1 กล่าวคือ อิเล็กตรอนอยู่ใกล้กันมาก นั่นเอง
เมื่อสมมุติให้ก๊าซอิเล็กตรอนเป็นระบบเอกพันธ์ อิเล็กตรอนแต่ละตัวไม่ได้เคลื่อนที่อย่างอิสระ แต่มีอันตรกิริยาต่อกัน ส่งผลให้ระบบมีพลังงานที่จำแนกได้เป็นประเภทต่างๆ ตามแต่ประเภทของอันตรกิริยานั้นๆ และพลังงานชนิดหนึ่งก็คือ พลังงานสหสัมพันธ์ (Correlation Energy) 
ในปี พ.ศ. 2477 วิกเนอร์ (E. Wigner) ได้ประมาณค่าพลังงานสหสัมพันธ์ ในกรณี r_s \gg 1 ที่มีรูปฟอร์มคล้ายกับอันตรกิริยาทางไฟฟ้า กล่าวคือ
\epsilon_c = -\frac{0.8757}{r_s}
นอกจากนี้วิกเนอร์ยังเป็นคนแรกที่ใช้ชื่อว่า พลังงานสหสัมพันธ์ ซึ่งมีความสำคัญเมื่อต้องการทำนายสมบัติต่างๆของสสารให้แม่นยำ อาทิเช่น พันธะเคมี โครงสร้างของผลึก การสั่นในระดับอะตอม และสภาพทางแม่เหล็กของโลหะ เป็นต้น
ในปี พ.ศ. 2500 เกลล์มานน์และบรุคเนอร์ (M. Gell-Mann and K. A. Brueckner) ได้ใช้วิธีทฤษฎีสนามควอนตัม (quantum field theory) เพื่อวิเคราะห์พลังงานสหสัมพันธ์ของระบบที่มีความหนาแน่นสูง หรือ r_s \ll 1 มีรูปสมการดังนี้
\epsilon_c(r_s) = -0.094 + 0.0622 \log(r_s) + O(r_s)
สิ่งที่ทั้งสองสมการข้างต้นยังขาดไปก็คือ การเชื่อมต่อ ทั้งสองลิมิต r_s \gg 1 และ r_s \ll 1 เข้าด้วยกัน เมื่อขาดรูปแบบของสมการเชิงวิเคราะห์ (analytic) ที่ครอบคลุมทุกช่วงของความหนาแน่นเข้าด้วยกัน จึงเป็นปัญหากับนักฟิสิกส์ทฤษฎีในสมัยนั้นอย่างมาก และต่อเนื่องมาหลายสิบปี นอกจากนี้ ความเรียบง่ายของสมการยังมีความสำคัญ เพราะในการคำนวณสมบัติหลายอย่างที่ตามมา เช่น แรง ความดัน ความจุความร้อน จะต้องมีการนำสมการดังกล่าวมาวิเคราะห์ในทางคณิตศาสตร์ที่ซับซ้อนมากขึ้น ไม่ว่าจะเป็นการหาอนุพันธ์ การอินทิเกรต ซึ่งหากรูปแบบของพลังงานสหสัมพันธ์มีความซับซ้อนตั้งแต่ต้นเสียแล้ว การคำนวณสมบัติอื่นๆที่จะตามมา ย่อมต้องซับซ้อนมากขึ้นไปอีก
สมการชาชิโย เป็นสมการที่ครอบคลุมทั้งสองลิมิตและมีความเรียบง่าย ซึ่งถูกเผยแพร่เป็นครั้งแรกในบทความเรื่อง “Simple and accurate uniform electron gas correlation energy for the full range of densities”  นับเป็นสมการที่มีรูปแบบสวยงามมหัศจรรย์สมการหนึ่ง  
==อ้างอิง==
สมการ
ชินด์เลอร์ยูเดิน

ชินด์เลอร์ยูเดิน ('Schindlerjuden' แปลตามตัวอักษรจากภาษาเยอรมันว่า "ชาวยิวของชินด์เลอร์) เป็นกลุ่มชาวยิวประมาณ 1,200 คนที่ได้รับความช่วยเหลือจากอ็อสคาร์ ชินด์เลอร์ในช่วงการฆ่าล้างเผ่าพันธ์ุของนาซี พวกเขารอดชีวิตในช่วงยุคระบอบนาซีโดยผ่านการแทรกแซงของชินด์เลอร์ ที่พบว่าพวกเขาได้รับการปกป้องในสถานะเป็นคนงานในโรงงานอุตสาหกรรมที่โรงงานภาชนะเครื่องเคลือบของเขาในกรากุฟ และภายหลังปี ค.ศ. 1944 ในโรงงานผลิตอาวุธยุโธปกรณ์ในเขตยึดครองเชโกสโลวาเกีย ที่นั่นพวกเขาได้รอดพ้นจากการถูกส่งไปยังค่ายมรณะและรอดชีวิตจากสงคราม ชินด์เลอร์ได้ใช้ทรัพย์สินส่วนตัวของเขาในฐานะนักอุตสาหกรรมเพื่อช่วยชืวิตเหล่าชินด์เลอร์ยูเดิน
เรื่องราวของพวกเขาถูกบรรยายในหนังสือชื่อ Schindler's Ark, โดย ทอมัส คนีลลีย์, และภาพยนตร์ของสตีเวน สปีลเบิร์กที่ดัดแปลงมาจากหนังสือนิยายอย่าง Schindler's List ชะตากรรมที่โลกไม่ลืม Poldek Pfefferberg หนึ่งในผู้รอดชีวิต เป็นคนชักชวนให้ทอมัส คนีลลีย์ เขียนนิยายและเสนอให้สตีเวน สปีลเบิร์กสร้างภาพยนตร์เรื่องนี้ขึ้น
ในปี ค.ศ. 2012 มีการคาดการณ์ว่า ได้มีบรรดาลูกหลานของเหล่าชินด์เลอร์ยูเดิน จำนวนมากกว่า 8,500 คนอาศัยอยู่ในสหรัฐอเมริกา ยุโรป และอิสราเอล
== อ้างอิง ==
การล้างชาติพันธุ์โดยนาซี
อาวุธปืนสหรัฐที่ถูกฝ่ายอักษะยึดมาใช้ในสงครามโลกครั้งที่สอง

อาวุธปืนของสหรัฐที่ถูกเข้ายึดและออกแบบใหม่โดยไรช์ที่สาม
== ปืนพก ==
พิสโทเล 657(เอ็น) อดีต "คองสแบร์กโคลต์" – .45 เอซีพี
พิสโทเล 660(อา) อดีต "เอ็ม1911" – .45 เอซีพี
เรโวลเวอร์ 661(อา) อดีต "โคลต์ เอ็ม1917" – .45 เอซีพี
เรโวลเวอร์ 662(อา) อดีต "สมิธแอนด์เวสสัน เอ็ม1917" – .45 เอซีพี
== ปืนกลมือ ==
มัสคีเน็นพิสโทเล 760/2(แอร์) อดีต "ทอมป์สันโมเดล 1928" – .45 เอซีพี
มัสคีเน็นพิสโทเล 761(แอร์) อดีต "ทอมป์สันโมเดล 1921" – .45 เอซีพี
มัสคีเน็นพิสโทเล 762(แอร์) อดีต "เอ็ม50 ไรซิง" – .45 เอซีพี
== ปืนเล็กยาว ==
เกอแวร์ 249(อา) อดีต "เอ็ม1903 สปริงฟิลด์" – .30-06 สปริงฟิลด์
เกอแวร์ 250(อา) อดีต "เอ็ม1917 เอนฟิลด์" – .30-06 สปริงฟิลด์
เซลบ์ชตลาเดเกอแวร์ 251(อา) อดีต "เอ็ม1 กาแรนด์" (ปืนเล็กยาวกึ่งอัตโนมัติ) – .30-06 สปริงฟิลด์
เซลบ์ชตลาเดเกอแวร์ 455(อา) อดีต "เอ็ม1 คาร์ไบน์" – .30 คาร์ไบน์
อาวุธทหารราบสงครามโลกครั้งที่สอง
ซูเปร์โกปาเดเอสปัญญา ฤดูกาล 2019–20

ซูเปร์โกปาเดเอสปัญญา ฤดูกาล 2019–20 เป็นครั้งที่ 36 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้
ในเดือนกุมภาพันธ์ ค.ศ. 2019 ได้มีการประกาศว่าการแข่งขันได้เปลี่ยนแปลงจากรูปแบบสองทีมไปเป็นสี่ทีม ซึ่งจะรวมไปถึงรอบรองชนะเลิศ รอบรองชนะเลิศจะลงเล่นในวันที่ 8 และ 9 มกราคม ค.ศ. 2020 และรอบชิงชนะเลิศจะจัดขึ้นในวันที่ 12 มกราคม และจะไม่มีจัดเกมนัดชิงอันดับสาม
== การคัดเลือก ==
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2018–19 และทีมที่มีอันดับสูงที่สุดที่เหลือที่มาจากลาลิกา ฤดูกาล 2018–19 ที่ไม่ใช่คู่ชิงในฟุตบอลถ้วย
=== ทีมที่เข้ารอบ ===
สี่ทีมด้านล่างนี้ที่เข้ารอบสำหรับรายการ
==การจับสลาก==
การจับสลากจัดขึ้นเมื่อวันที่ 11 พฤศจิกายน ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล ไม่มีข้อจำกัดในเรื่องนี้
==นัด==
สามนัดทั้งหมดจะจัดขึ้นในคิงอับดุลลอห์สปอร์ตซิตีในญิดดะฮ์ ประเทศซาอุดีอาระเบีย
=== สายการแข่งขัน ===
===รอบรองชนะเลิศ===
===รอบชิงชนะเลิศ===
==ดูเพิ่ม==
ลาลิกา ฤดูกาล 2018–19
โกปาเดลเรย์ ฤดูกาล 2018–19
==อ้างอิง==
ฟุตบอลถ้วยสเปนในฤดูกาล 2019–20
ซูเปร์โกปาเดเอสปัญญา
กล้องติดหมวกนิรภัย

กล้องติดหมวกนิรภัย (helmet camera) หรือที่เรียกว่า กล้องวิดีโอขนาดเล็ก (micro video camera) เป็นกล้องแบบผาดโผน ซึ่งมักจะเป็นกล้องวงจรปิด ที่ติดกับหมวกนิรภัยซึ่งช่วยให้ใครก็ตามสามารถบันทึกภาพจากมุมมองของพวกเขา (POV) ในขณะที่รักษามือและสายตาของเขาไว้อย่างไม่หวงห้าม
== ประวัติ ==

บันทึกสำคัญที่มีภาพถ่ายของกล้องติดหมวกนิรภัยได้ปรากฏขึ้นในทศวรรษที่ผ่านมา หนึ่งหลักฐานแสดงให้เห็นว่าแจ็กกี ลี ซึ่งเป็นผู้เล่นตำแหน่งกองหลังสนับสนุนของทีมเดนเวอร์ บรองโกส์ สวมกล้องติดหมวกนิรภัยในการฝึกซ้อมอเมริกันฟุตบอลเมื่อปี ค.ศ. 1965 กล้องติดหมวกนิรภัยแบบจำลองได้ปรากฏขึ้นในฉากเปิดของภาพยนตร์ลามกเรื่องเดอะไพรเวตอาฟเตอร์นูนส์ออฟพาเมลา มันน์ ที่เผยแพร่ในปี ค.ศ. 1974 ซึ่งใช้โดยตัวละครที่เป็นโรคถ้ำมอง ส่วนกล้องติดหมวกนิรภัยอื่นรุ่นแรกและมีชื่อเสียงกว่าคือกล้องแบบสวมศีรษะในปี ค.ศ. 1977 ที่ออกแบบมาเพื่อแปลงภาพให้เป็นความรู้สึกสัมผัสได้สำหรับคนตาบอด
== อ้างอิง ==
== แหล่งข้อมูลอื่น ==
Dick Garcia wearing the first-known helmet camera at USGP race in Carlsbad, CA, June 28, 1986, The Pits, Motocross Action Magazine, October, 1986 
Todd Campbell, Author of Beyond Slickrock, Rides With Helmet Cam at Slickrock, Moab, Utah, 1988
Helmet Cam Footage of Olympian John Howard (cyclist)] Videotaped by Mark Schulze, 201
"Helmet Cam Innovator Mark Schulze," by Patty Mooney, February 7, 2014 
Helmet Camera Forum Website discussions for Helmet Cam owners
"The Most Influential Gear of All Time," by Berne Broudy and Andrew Freeman, Outside Magazine, May 21, 2012 
Helmet Camera TV   Website for Helmet Camera Videos
"Caught on Camera" Outside Online
How Helmet Cameras Work
Helmet Cam Innovator Mark Schulze 
กล้องถ่ายภาพแบ่งตามประเภท
สุริยุปราคา 12 สิงหาคม พ.ศ. 2216

สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2216 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
==ลักษณะ==
อุปราคาสามารถมองเห็นได้เกือบทั้งทวีปแอฟริกา (ยกเว้นส่วนที่ปัจจุบันนี้เป็นตอนใต้ของประเทศนามิเบียและตอนใต้ของประเทศแอฟริกาใต้) ยุโรปใต้ ส่วนหนึ่งของตะวันออกกลางและทวีปเอเชีย เช่น เมืองไมโซร์, มัลดีฟส์, เคย์ลอน (ประเทศศรีลังกาในปัจจุบัน), เกาะสุมาตรา และเกาะชวาตะวันตก ส่วนใหญ่ของมหาสมุทรอินเดีย และบางส่วนของมหาสมุทรแอตแลนติก เป็นส่วนหนึ่งของแซรอสดวงอาทิตย์ที่ 130
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สุริยุปราคา 23 กันยายน พ.ศ. 2242

สุริยุปราคาเต็มดวงเกิดขึ้นในวันที่ 23 กันยายน พ.ศ. 2242 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงแคบ ๆ เคลื่อนผ่านทางเหนือ-ตะวันออกของสกอตแลนด์
==อุปราคาที่เกี่ยวข้อง==
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 139
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
สุริยุปราคา 3 พฤษภาคม พ.ศ. 2258

สุริยุปราคาเต็มดวงเกิดขึ้นในวันที่ 3 พฤษภาคม พ.ศ. 2258 สุริยุปราคาครั้งนี้รู้จักกันในชื่อ สุริยุปราคาของแฮลลีย์ (Halley's Eclipse) หลังจากที่เอ็ดมันด์ แฮลลีย์ (2199–2285) ได้พยากรณ์อุปราคาครั้งนี้ไว้ด้วยความแม่นยำ 4 นาที แฮลลีย์สังเกตการณ์อุปราคาครั้งนี้จากลอนดอน ซึ่งลอนดอนนั้นได้เห็นอุปราคาเต็มดวงครั้งนี้เป็นเวลา 3 นาที 33 วินาที เขายังได้วาดแผนที่พยากรณ์คราสเต็มดวงบนเกาะอังกฤษขึ้นด้วย หลังจากอุปราคาครั้งนี้ เขาได้ปรับแก้แนวเส้นทางให้ถูกต้อง และได้เพิ่มแนวคราสและอธิบายสุริยุปราคา 22 พฤษภาคม พ.ศ. 2267อีกด้วย
ตารางดวงจันทร์ถูกวาดขึ้นโดยนักดาราศาสตร์หลวงคนแรก คือ จอห์น เฟลมสตีด และวิลเลียม วิสตันได้ผลิตแผนที่อุปราคาเชิงเทคนิคมากขึ้นในเวลาเดียวกันกับแฮลลีย์ ทั้งแผนที่ของแฮลลีย์และวิสตันนั้นถูกตีพิมพ์โดยจอห์น เซเนกซ์ ในเดือนมีนาคม พ.ศ. 2258
คราสเต็มดวงสามารถสังเกตได้ในเกาะอังกฤษ จากคอร์นวอลล์ในทางใต้-ตะวันตก ไปถึงลิงคอล์นเชอร์และนอร์ฟอล์กทางตะวันออกของเกาะ นอกจากนี้ยังเห็นได้ในไอร์แลนด์ ซึ่งมีหมู่ชนจำนวนมากไปรวมตัวเพื่อดูปรากฏการณ์นี้ ซึ่งอากาศในดับลินนั้นหนาวและชื้นเป็นพิเศษ และผู้พิพากษาโจเซฟ ดีนที่มีชื่อเสียงได้ถึงแก่ความตายจากความหนาวเหน็บเนื่องจากการสังเกตอุปราคาครั้งนี้
บริเตนใหญ่นั้นไม่ได้นำปฏิทินเกรกอเรียนมาใช้จนถึง พ.ศ. 2295 ทำให้ขณะเกิดอุปราคาครั้งนี้ถูกพิจารณาว่าเกิดขึ้นในวันที่ 22 เมษายน พ.ศ. 2258 ในเวลานั้น
==อุปราคาที่เกี่ยวข้อง==
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 114
==อ้างอิง==
แผนภาพกราฟิกโดยนาซา 
แผนที่กูเกิล 
เบสเซเลียนเอลีเมนท์ 
สุริยุปราคา
สุริยุปราคาเต็มดวง
เดเอ็ฟเอ็ล-ซูเพอร์คัพ 2019

เดเอ็ฟเอ็ล-ซูเพอร์คัพ ฤดูกาล 2019  เป็นการแข่งขันฟุตบอลเดเอ็ฟเอ็ล-ซูเพอร์คัพ ครั้งที่ 10 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2018–19 และเดเอ็ฟเบ-โพคาล ฤดูกาล 2018–19 ไบเอิร์นมิวนิก พบกับรองชนะเลิศบุนเดิสลีกา โบรุสซีอาดอร์ทมุนท์ การแข่งขันจัดขึ้นในวันที่ 3 สิงหาคม ค.ศ. 2019 ณ สนามซิกนาลอีดูนาพาร์ค ในเมืองดอร์ทมุนท์
โบรุสซีอาดอร์ทมุนท์ ได้สิทธิ์แข่งขันในรายการนี้ในฐานะรองแชมป์บุนเดิสลีกา หลังไบเอิร์นมิวนิกชนะเลิศการแข่งขันทั้งสองรายการ และจะได้สิทธิ์เป็นทีมเหย้า ซึ่งนัดนี้นับเป็นแดร์คลัสซิคเคอร์ ครั้งที่ 124 โดยไบเอิร์นเป็นแชมป์เก่าหลังเอาชนะดอร์ทมุนท์ ในการแข่งขันเมื่อปีก่อน
โบรุสซีอาดอร์ทมุนท์ ชนะการแข่งขันในนัดนี้ 2–0 ซึ่งเป็นการชนะเลิศเดเอ็ฟเอล-ซูเพอร์คัพเป็นสมัยที่หก
==ทีม==
ในตารางด้านล่างนี้ แต่ละนัดนับตั้งแต่ปี ค.ศ. 1996 ในนามเดเอ็ฟเบ-ซูเพอร์คัพ ซึ่งตั้งแต่ปี ค.ศ. 2010 จะเป็นในนามเดเอ็ฟเอ็ล-ซูเพอร์คัพ
==ภูมิหลัง==
==แมตช์==
===รายละเอียดการแข่งขัน===
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
===สถิติ===
==ดูเพิ่ม==
บุนเดิสลีกา ฤดูกาล 2018–19
เดเอ็ฟเบ-โพคาล ฤดูกาล 2018–19
== หมายเหตุ ==
==อ้างอิง==
==แหล่งข้อมูลอื่น==
เดเอ็ฟเอ็ล-ซูเพอร์คัพ
ฟุตบอลถ้วยเยอรมันในฤดูกาล 2019–20
เจ้าฟ้าเมียวซา

เจ้าฟ้าเมียวซาทรงเป็นเจ้าผู้ครองนครน่าน องค์ที่ 50 (ภายใต้การปกครองของพม่า) ครองเมืองน่าน ระหว่างปี พ.ศ. 2257 - พ.ศ. 2259
==กรณียกิจ==
ในปี พ.ศ. 2257 เจ้าเมืองอังวะ ให้เจ้าฟ้าเมียวชา มาครองเมืองน่าน ได้สร้างแกนธาตุและทังเกิ้ง (ฉัตร) ขึ้นใส่ 7 ชั้น ลุถึง พ.ศ. 2322 เจ้ามโนยกครอบครัวหนีจากเมืองงั่ว มาตั้งบ้านเรือนอยู่เชิงดอยภูเพียงแช่แห้ง ทางทิศตะวันตก ได้บูรณะวัดแช่แห้งวัดจนเรียบร้อยดีงาม รวมถึงสร้างโรงอุดบสถให้กว้างออกไปอีกช่วงหนึ่ง มีการรื้อประตูโขง กำแพงพระธาตุ ทางทิศตะวันตก กำลังจะก่อสร้าง ทัพพม่าก็เข้ามาตีเมืองน่านอีก เจ้ามโนจึงต้องยุติการก่อสร้างและหนีไปเมืองเชียงแสน
==อ้างอิง==
เจ้าผู้ครองนครน่าน
เจ้าเมืองน่าน
การใช้ยูเอวีโดยซีไอเอ

มีโครงการอากาศยานไร้คนขับ (UAV) ที่โดดเด่นสองรายการในสหรัฐ: ของกองทัพและสำนักข่าวกรองกลาง (CIA) สำหรับโครงการอากาศยานไร้คนขับของทหารนั้นเปิดเผย ซึ่งหมายความว่าสาธารณชนยอมรับว่ารัฐบาลดำเนินการอยู่ และดังนั้นจึงปฏิบัติการเฉพาะที่กองทหารสหรัฐประจำการ ส่วนโครงการของซีไอเอนั้นเป็นความลับ และยังคงเป็นความลับสุดยอดแม้ว่าจะมีการกล่าวถึงอย่างกว้างขวางในสาธารณะเป็นแรมปี ภารกิจที่ดำเนินการโดยโครงการอากาศยานไร้คนขับของซีไอเอนั้นไม่ได้เกิดขึ้นเสมอเมื่อกองทหารสหรัฐประจำการอยู่
โครงการอากาศยานไร้คนขับของซีไอเอได้รับมอบอำนาจหน้าที่ อันเป็นผลจากการโจมตีของผู้ก่อการร้ายเมื่อวันที่ 11 กันยายน และการเพิ่มความสำคัญในปฏิบัติการสำหรับการรวบรวมข่าวกรองในปี ค.ศ. 2004
== อ้างอิง ==
อากาศยานทางการทหารไร้คนขับของสหรัฐ
สำนักข่าวกรองกลาง
ตระกูลนิโจ

ตระกูลนิโจ  เป็นตระกูลสาขาของ ตระกูลฟูจิวาระ ก่อตั้งโดยบุตรชายของ คูโจ มิจิอิเอะ นิโจ โยชิซาเนะ ตระกูลนิโจเป็นหนึ่งใน ตระกูลผู้สำเร็จราชการทั้งห้า ซึ่งดำรงตำแหน่งทั้ง เซ็ชโชและคัมปากุ
ตระกูลญี่ปุ่น
ตระกูลฟูจิวาระ
ตระกูลนิโจ
ฮงโง

ฮงโง (本郷) เป็นย่านหนึ่งในเขตบุงเกียว โตเกียว ตั้งอยู่ทางทิศเหนือจากพระราชวังหลวงโตเกียว และทางทิศตะวันตกของย่านอูเอโนะ เป็นย่านการศึกษาสำคัญตั้งแต่สมัยเมจิเป็นย่านที่ตั้งของมหาวิทยาลัยโตเกียว มหาวิทยาลัยจุนเทนโด และมหาวิทยาลัยโทโยกาคุเอ็ง
== แหล่งข้อมูลอื่น ==
เว็บไซต์เขตบุงเกียว (ภาษาอังกฤษ) 
ย่านในโตเกียว
สุริยุปราคา 10 มิถุนายน พ.ศ. 2564

สุริยุปราคาวงแหวนเกิดขึ้นในวันที่ 10 มิถุนายน พ.ศ. 2564 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มีแนวคราสวงแหวนที่ไม่ปกติ โดยแนวคลาสจะเคลื่อนไปทางตะวันออกเฉียงเหนือ (45°) จากนั้นไปทางเหนือ (0°) ทางตะวันตกเฉียงเหนือ (315°) ทางตะวันตก (270°) ทางตะวันตกเฉียงใต้ (225°) ทางใต้ (180°) และไปสิ้นสุดทางตะวันออกเฉียงใต้ (135°) ข้ามอาร์กติก ขณะที่แนวคราสส่วนมากเคลื่อนที่จากด้านตะวันตกไปทางตะวันออก การกลับตรงข้ามนี้เป็นไปได้เฉพาะในบริเวณขั้วโลกเท่านั้น นอกจากนี้แนวคราสวงแหวนของอุปราคาครั้งนี้ยังพาดผ่านบริเวณขั้วโลกเหนือด้วย
พื้นที่หลัก ๆ ที่สามารถสังเกตอุปราคาวงแหวนครั้งนี้ได้ คือ ภาคเหนือและภาคตะวันออกเฉียงเหนือของประเทศแคนาดา, ประเทศกรีนแลนด์ และด้านตะวันออกเฉียงเหนือของรัสเซียตะวันออกไกล ส่วนบางส่วนสหรัฐและบางส่วนของทวีปยุโรปสามารถมองเห็นได้เป็นสุริยุปราคาบางส่วน
==ภาพ==
ภาพเคลื่อนไหวแนวคราส
==อุปราคาที่เกี่ยวข้อง==
===อุปราคาในปี พ.ศ. 2564===
จันทรุปราคาเต็มดวง 26 พฤษภาคม พ.ศ. 2564
สุริยุปราคาวงแหวน 10 มิถุนายน พ.ศ. 2564
จันทรุปราคาบางส่วน 19 พฤศจิกายน พ.ศ. 2564
สุริยุปราคาเต็มดวง 4 ธันวาคม พ.ศ. 2564
===สุริยุปราคา พ.ศ. 2561–2564===
===แซรอส 147===
===ชุดอีเนกซ์===
===ชุดเมตอน===
==อ้างอิง==
== แหล่งข้อมูลอื่น ==
solar-eclipse.de: The annular solar eclipse of 06/10/2021
สุริยุปราคา
หลอดเลือดดำเล็ก

หลอดเลือดดำเล็ก (venule) เป็นหลอดเลือดขนาดเล็กในระบบไหลเวียนเลือดที่ช่วยให้เลือดไหลจากหลอดเลือดฝอยไปยังหลอดเลือดที่ใหญ่กว่า ซึ่งก็คือหลอดเลือดดำ หลอดเลือดดำเล็กมีเส้นผ่านศูนย์กลางตั้งแต่ 7 ไมโครเมตร ถึง 1 มิลลิเมตร หลอดเลือดดำบรรจุเลือดประมาณร้อยละ 70 ของปริมาตรเลือดในกายทั้งหมด อีกร้อยละ 25 บรรจุอยู่ในหลอดเลือดดำเล็ก
== โครงสร้าง ==
ผนังหลอดเลือดดำเล็กมีสามชั้น ชั้นในเป็นเนื้อเยื่อบุโพรง (endothelium) ประกอบด้วยเซลล์บุผิวชนิดแบน ชั้นกลางเป็นกล้ามเนื้อและเนื้อเยื่อยืดหยุ่น (elastic tissue) และชั้นนอกเป็นเนื้อเยื่อเส้นใย (fibrous connective tissue) โดยชั้นกลางมีการเจริญพัฒนาที่ไม่ดี หลอดเลือดดำเล็กจึงมีผนังที่บางกว่าหลอดเลือดดำเล็ก หลอดเลือดดำเล็กมีรูพรุนเพื่อให้ของเหลวและเซลล์	เม็ดเลือดสามารถเคลื่อนที่ออกจากกระแสเลือดผ่านผนังได้อย่างง่ายดาย เมื่อเปรียบเทียบกับหลอดเลือดแดงเล็ก หลอดเลือดดำเล็กจะมีขนาดใหญ่กว่าและมีชั้นกล้ามเนื้อที่อ่อนแอกว่า
นอกเหนือจากหลอดเลือดดำเล็กธรรมดาแล้ว ยังมีหลอดเลือดดำเล็กที่มีผนังภายในสูง (high endothelial venules) เป็นหลอดเลือดดำเล็กชนิดพิเศษที่มีเนื้อเยื่อบุโพรงประกอบจากเซลล์บุผิวชนิดลูกบาศก์ชั้นเดียว (simple cuboidal cell) เมื่อมีการติดเชื้อ ลิมโฟไซต์จะออกจากกระแสเลือดและเข้าสู่ต่อมน้ำเหลืองโดยผ่านทางหลอดเลือดดำเล็กชนิดพิเศษนี้
== ดูเพิ่ม ==
หลอดเลือดแดงเล็ก
== อ้างอิง ==
หลอดเลือดดำ
ตำบลธาตุ (อำเภอเชียงคาน)

ธาตุ เป็นตำบลหนึ่งของอำเภอเชียงคาน จังหวัดเลย ท้องที่ทั้งตำบลอยู่ในเขตเทศบาลตำบลธาตุซึ่งเดิมมีฐานะเป็นสภาตำบลตั้งแต่ พ.ศ. 2516 และมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 16 กรกฎาคม พ.ศ. 2551
== อ้างอิง ==
เทศบาลในจังหวัดเลย
เทศบาลตำบล
ตำบลในจังหวัดเลย
อำเภอเชียงคาน
การพรางตัว

ในนิเวศวิทยา การพรางตัว (Crypsis) เป็นความสามารถของสัตว์ในการเลี่ยงการสังเกตและการตรวจจับโดยสัตว์อื่น โดยอาจเป็นกลยุทธ์การล่าอย่างหนึ่งหรือเป็นการปรับตัวเพื่อต่อต้านผู้ล่า มีวิธีการพรางตัวจำนวนมาก เช่น การอำพราง การออกหากินในเวลากลางคืน การดำรงชีวิตอยู่ใต้ดิน การเลียนแบบแบบเบตส์ เป็นต้น การพรางตัวยังสามารถเป็นได้ทั้งการปิดบังวิสัย กลิ่น (ด้วยฟีโรโมน) หรือการได้ยิน เมื่อการพรางตัวเป็นเพื่อปิดบังวิสัย มีการใช้คำว่า การย้อมสีพรางตัว (cryptic coloration) แทนในบางครั้ง คำดังกล่าวกลายเป็นคำพ้องความหมายสำหรับการอำพรางของสัตว์ไปแล้ว แต่ก็มีวิธีการอำพรางอื่น ๆ จำนวนมากที่สัตว์ใช้
== เชิงอรรถ ==
พฤติกรรมวิทยา
การเลียนแบบ
อันตรกิริยาชีวภาพ
การปรับตัวเพื่อต่อต้านผู้ล่าเหยื่อ
การล่าเหยื่อ
การอำพราง
การสังหารหมู่ฉางเจี้ยว

การสังหารหมู่ฉางเจี้ยว  เป็นการสังหารหมู่ต่อพลเรือนชาวจีนโดยกองทัพจักรวรรดิญี่ปุ่นที่เมืองฉางเจี้ยว, มณฑลหูหนาน
การสังหารหมู่ของกองทัพญี่ปุ่นได้รับคำสั่งจากนายพลชุนโระกุ ฮาตะ ผู้บัญชาการกองทัพญี่ปุ่น การสังหารได้ดำเนินไปเป็นระยะเวลากว่า 4 วัน ตั้งแต่ 9 มีนาคม ถึง 12 มีนาคม ค.ศ. 1943, พลเรือนจีนกว่า 30,000 คนถูกสังหาร
==การสังหารหมู่ของกองทัพญี่ปุ่น==
Image:Hata Syunroku get off a plane.jpg|นายพลชุนโระกุ ฮาตะ แห่งกองทัพญี่ปุ่นผู้ออกคำสั่งปฏิบัติการสังหารหมู่ฉางเจี้ยว
Image:日本人拿人頭.jpg|ทหารญี่ปุ่นนายหนึ่งถือศรีษะของชาวจีนที่ถูกสังหาร
Image:Japanese soldiers tie a young man.jpg|ชาวจีนเคราะห์ร้ายผู้หนึ่งกำลังอ้อนวอนขอชีวิตจากทหารญี่ปุ่น ก่อนถูกสังหารโดยการตัดหัว
==ดูเพิ่ม==
รายชื่อการสังหารหมู่ในประเทศจีน
อาชญากรรมสงครามของญี่ปุ่น
การสังหารหมู่นานกิง
ยุทธการหูเป่ยตะวันตก
== อ้างอิง ==
== แหล่งข้อมูลอื่น ==
Kangzhan.org article on the Rape of Nanking
Xinhuanet.com article on Changjiao Massacre (in Simplified Chinese) 厂窖惨案一天屠杀一万人
People.com article (in Simplied Chinese) 骇人听闻的厂窖惨案 
การสังหารหมู่ในสงครามโลกครั้งที่สอง
การสังหารหมู่ที่ก่อการโดยญี่ปุ่น
Massacres in China
อาชญากรรมสงครามจีน–ญี่ปุ่นครั้งที่สอง
World War II massacres
1943 in China
Mass murder in 1943
History of Hunan
March 1943 events
1943 crimes in China
1943 murders in Asia
1940s murders in China
วอลเลย์บอลหญิงในโอลิมปิกฤดูร้อน 2020 รอบคัดเลือก โซนแอฟริกา

การแข่งขันวอลเลย์บอลหญิงในโอลิมปิกรอบคัดเลือกโซนแอฟริกา 2020 เป็นการแข่งขันวอลเลย์บอลหญิงระดับทีมชาติซึ่งจัดขึ้นที่ยาอุนเด ประเทศแคเมอรูน ระหว่างวันที่ 5–9 มกราคม ค.ศ. 2020 5 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
== ทีมที่เข้าร่วมแข่งขัน ==
มีทั้งหมด 5 ทีมที่ได้รับการยืนยันจะเข้าร่วมแข่งขัน
(เจ้าภาพ)
== ผลการแข่งขัน ==
เวลาการแข่งขันเป็นเวลามาตรฐานในท้องถิ่น (00)
|}
|}
==อันดับการแข่งขัน==
== ดูเพิ่ม ==
วอลเลย์บอลหญิงในโอลิมปิกฤดูร้อน 2020 รอบคัดเลือก
วอลเลย์บอลชายในโอลิมปิกฤดูร้อน 2020 รอบคัดเลือก โซนแอฟริกา
== อ้างอิง ==
==แหล่งข้อมูลอื่น ==
สหพันธ์วอลเลย์บอลระหว่างประเทศ – เว็บไซต์อย่างเป็นทางการ
สมาพันธ์วอลเลย์บอลอเมริกาใต้ – เว็บไซต์อย่างเป็นทางการ
วอลเลย์บอลหญิงในโอลิมปิกรอบคัดเลือกโซนแอฟริกา 2020 – เว็บไซต์อย่างเป็นทางการ
กีฬาวอลเลย์บอลในโอลิมปิกฤดูร้อน 2020
วอลเลย์บอลในปี พ.ศ. 2563
เอมิเลียโน บูเอนเดีย

เอมิเลียโน บูเอนเดีย สตาติ หรือ เอมิ (เกิดวันที่ 25 ธันวาคม ค.ศ. 1996)เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้กับในพรีเมียร์ลีก
== สโมสรอาชีพ ==
=== เฆตาเฟ ===
เอมิเกิดที่มาร์เดลปลาตาในอาร์เจนตินา ต่อมาในวันที่ 30 มีนาคม ค.ศ. 2014 เขาได้ลงเล่นให้กับทีมสำรองของเป็นครั้งแรก ในนัดที่บุกไปเอาชนะโบนิตา 2–1 ในการแข่งขันเซกุนดาดิบิซิออน เบ ต่อมาในวันที่ 13 เมษายน เขายิงประตูแรกในนามทีมสำรอง ในนัดที่เอาชนะเปนา 2–0
เอมิยังคงเริ่มต้นฤดูกาล 2014–15 กับทีมสำรองในลีกระดับที่สาม เขาทำผลงานอันโดดเด่นด้วยการยิง 2 ประตูในนัดที่เปิดบ้านเอาชนะฟูเอนเลบราดา 3–0 ต่อมาในวันที่ 5 ธันวาคม ค.ศ. 2014 เขาได้ลงเล่นให้กับทีมชุดใหญ่เป็นครั้งแรก ในการแข่งขันโกปาเดลเรย์ โดยลงเล่นเป็นตัวสำรองแทนอังเกล ลาฟิตา ในนัดที่บุกชนะเอย์บาร์ 3–0
เอมิลงเล่นในลาลิกาครั้งแรกเมื่อวันที่ 1 กุมภาพันธ์ ค.ศ. 2015 โดยลงเล่นเป็นตัวสำรองคนสุดท้าย ในนัดที่บุกไปแพ้อัลเมริอา 0–1 เขายิงประตูแรกในลีกเมื่อวันที่ 27 กันยายน ในนัดที่เปิดบ้านเอาชนะเลบันเต 3–0
วันที่ 5 กรกฎาคม ค.ศ. 2016 เอมิตัดสินใจต่อสัญญากับสโมสรไปอีก 5 ปี ต่อมาในวันที่ 27 กรกฎาคม ค.ศ. 2017 เขาถูกปล่อยยืมตัวให้กับกัลเจอรัล ลีโอเนซา เป็นระยะเวลาหนึ่งปี
=== นอริชซิตี ===
วันที่ 8 มิถุนายน ค.ศ. 2018 เอมิเซ็นสัญญา 4 ปีกับในอีเอฟแอลแชมเปียนชิป เขายิงประตูแรกให้กับสโมสรในนัดที่บุกไปเอาชนะเบรนต์ฟอร์ด 1-0 เมื่อวันที่ 27 ตุลาคม ค.ศ. 2018 ต่อมา เขายังคงทำผลงานได้อย่างยอดเยี่ยม เขายิงประตูสายฟ้าฟาดใส่สวอนซีซิตี ยิงสองประตูใส่ฮัลล์ซิตี และยิงประตูสำคัญใส่ควีนส์พาร์กเรนเจอส์ ช่วยเพิ่มโอกาสคว้าแชมป์ลีกของนอริช
เขายิง 8 ประตูในลีกฤดูกาลนั้น ช่วยให้นอริชเลื่อนชั้นสู่พรีเมียร์ลีกได้สำเร็จ แฟนจึงลงคะแนนให้เขามากเป็นอันดับที่สามในการประกาศรางวัลผู้เล่นยอดเยี่ยมของสโมสรประจำฤดูกาล
ในพรีเมียร์ลีก ฤดูกาล 2019–20 บูเอนเดียเริ่มต้นฤดูกาลได้อย่างยอดเยี่ยม โดยทำ 5 แอสซิสต์ในครึ่งฤดูกาลแรก
== เกียรติประวัติ ==
นอริชซิตี
อีเอฟแอลแชมเปียนชิป: 2018–19
== อ้างอิง ==
== แหล่งข้อมูลอื่น ==
นักฟุตบอลชาวอาร์เจนตินา
นักฟุตบอลชาวสเปน
กองหน้าฟุตบอล
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นสโมสรฟุตบอลเฆตาเฟ
ผู้เล่นสโมสรฟุตบอลนอริชซิตี
ผู้เล่นในพรีเมียร์ลีก
บุคคลจากมาร์เดลปลาตา
คิวจีไอเอส

คิวจีไอเอส หรือ คิวจิส (QGIS) หรือรู้จักกันในชื่อก่อนหน้านี้ว่า ควอนตัมจีไอเอส (Quantum GIS) คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่
== หน้าที่ ==
คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด (point) เส้น (line) หรือรูปหลายเหลี่ยม (polygon) ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้
คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก
คิวจีไอเอสทำงานร่วมกับโปรแกรมสำเร็จด้านระบบสารสนเทศภูมิศาสตร์ที่เป็นโอเพนซอร์ซอื่น ๆ รวมถึงโพสต์จีไอเอส กราสจีไอเอสและแมปเซิร์ฟเวอร์ การเขียนโปรแกรมเสริมด้วยภาษาไพทอนหรือซีพลัสพลัสช่วยเพิ่มประสิทธิภาพให้กับคิวจีไอเอส โปรแกรมเสริมสามารถใช้จีออโคด (geocode) ผ่านกูเกิลจีออโคดดิงเอพีไอ (Google Geocoding API) ซึ่งทำหน้าที่ประมวลผลเชิงพื้นที่คล้ายกับเครื่องมือมาตรฐานที่พบในอาร์กจีไอเอสและส่วนต่อประสานกับฐานข้อมูลของโพสต์เอสคิวแอลหรือโพสต์จีไอเอส สเปเชิลลิทและมายเอสคิวแอล
== อ้างอิง ==
== แหล่งข้อมูลอื่น ==
[//blog.qgis.org/ QGIS Blog]
[//blog.qgis.org/category/qgis-podcast/ QGIS Podcast]
QGIS Blogposts
QGIS - Map Showcase (Flickr)
QGIS - Screenshots (Flickr)
QGIS Spanish Blogpost 
ซอฟต์แวร์บนลินุกซ์
ซอฟต์แวร์วิทยาศาสตร์
ซอฟต์แวร์แอปพลิเคชันเสรี
ระบบสารสนเทศภูมิศาสตร์
วิทยาศาสตร์โลก